Na temelju članka 86. stavaka 1. i 3. Zakona o prostornom uređenju (NN 153/13, 65/17, 114/18, 39/19 i 98/19), po prethodno pribavljenom mišljenju Upravnog odjela za održivi razvoj istarske županije o potrebi provedbe postupka ocjene o potrebi strateške procjene, odnosno, strateške procjene sukladno članku 66. stavku 1. Zakona o zaštiti okoliša (NN 80/13, 153/13, 78/15, 12/18 i 118/18) KLASA: \_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od \_\_. prosinca 2020., Gradsko vijeće Grada Buzeta na sjednici održanoj dana \_\_\_. \_\_. 2021. godine, donosi

**ODLUKU O IZRADI**

**II. IZMJENA I DOPUNA URBANISTIČKOG PLANA UREĐENJA**

**GRADA BUZETA**

**Članak 1.**

**I. PRAVNA OSNOVA ZA IZRADU I DONOŠENJE PROSTORNOG PLANA.**

Ovom odlukom donesenom sukladno članku 86. stavku 1. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19), pokreće se postupak izrade II. Izmjena i dopuna važećeg Urbanističkog plana uređenja Grada Buzeta (za kojeg je Odluka o donošenju Urbanističkog plana uređenja grada Buzeta objavljena je u Službenim novinama Grada Buzeta br. 1/2001 i 2/2008) – u daljnjem tekstu: Izmjena i dopuna.

**Članak 2.**

**II. RAZLOZI ZA DONOŠENJE PROSTORNOG PLANA**

(1) Obzirom je Urbanistički plan uređenja Grada Buzeta donesen prije više od 10 godina, izmijenile su se potrebe u obuhvatu plana, te je isti potrebno novelirati u grafičkom dijelu i odredbama za provođenje, uskladiti ga s važećim propisima, evidentirati nastale intervencije u prostoru i preispitati planirana infrastrukturna rješenja i planiranu namjenu prostora. U minimalnom obimu mijenjaju se i namjene površina unutar utvrđenog obuhvata plana posebno u dijelu zaštitnih zelenih površina kojima se dijelom mijenja namjena u građevne površine za stambenu namjenu i prateće djelatnosti kompatibilne sa stambenom namjenom, a koje zauzimaju značajan udio u ukupnoj površini obuhvata Plana. U kontekstu ograničenja koja proizlaze iz važećeg Zakona o prostornom uređenju i Prostornog plana Istarske županije kojima se ograničava povećavanje površina građevinskih područja naselja i propisuje minimalna gustoća stanovanja u istima, s ciljem racionalnijeg komunalnog opremanja, nameće se potreba ekonomičnijeg raspolaganja potencijalno građevnim površinama unutar građevinskog područja naselja Buzet.

(2) Izmjene i dopune potrebo je uskladiti i s Uredbom o Informacijskom sustavu prostornog uređenja (NN 115/15), odnosno potrebno je ažuriranje podloga i prenošenje plana u službeni koordinatni sustav RH (HTRS96/TM) radi usklađenja sa propisima o informacijskom sustavu prostornog uređenja.

**Članak 3.**

**III. OBUHVAT PROSTORNOG PLANA**

(1) Granicu obuhvata Urbanističkog plana uređenja Grada Buzeta potrebno je uskladiti s granicom obuhvata planiranom u Prostornom planu uređenja Grada Buzeta, stoga će ista biti definirana kroz izradu II. Izmjena i dopuna PPUG-a u kartografskim prikazima 3.3. Uvjeti korištenja i zaštite prostora – Područja primjene posebnih mjera uređenja i zaštite i 4. Građevinska područja naselja.

(2) Ovom odlukom planirane Izmjene i dopune obuhvaćaju čitav prostorni obuhvat tako definiranog UPU-a.

**Članak 4.**

**IV. OCJENA STANJA U OBUHVATU PROSTORNOG PLANA**

(1) Prostorni obuhvat važećeg Urbanističkog plana uređenja grada Buzeta većim dijelom je izgrađen. Neizgrađeni dijelovi u obuhvatu UPU iznimno su značajni jer se njima omogućava gradnja na pojedinačnim izrazito eksponiranim i osjetljivim lokacijama u samom središtu grada (središnji dio novog dijela grada, pojedinačne lokacije u starogradskoj jezgri grada Buzeta i spojne površine i trgovi) dok su neki dijelovi sa značajnim površinama isključeni iz mogućnosti gradnje (zaštitno zelenilo na obroncima starogradske jezgre zbog zaštite vizure iste) i u cijelosti neizgrađeni, te bi u perspektivi trebalo preispitati zadržavanje tih površina u obuhvatu građevinskog područja naselja Buzet.

(2) Preostali dio obuhvata važećeg Urbanističkog plana uređenja grada Buzeta zadovoljava svojim prostorno planskim rješenjima za dugoročno razdoblje. Obzirom su od donošenja Izmjena i dopuna Urbanističkog plana uređenja grada Buzeta izgrađene značajne infrastrukturne građevine kojima se mijenja prometni koncept iz važećeg plana potrebno je evidentirati promjene nastale rekonstrukcijom državnih ceste koje prolaze kroz grad i novim izvedenim priključcima na iste (novi rotori kod Autobusnog kolodvora, Osnovne škole i Stanice za tehnički pregled) i odgovarajuće uskladiti planska rješenja, preispitati infrastrukturna rješenja u cjelini unutar čitavog obuhvata Plana (obzirom na planirane i odobrene EU projekte i arhitektonsko – urbanističke natječaje i njihov obuhvat i sadržaj). Promjenom imovinsko-pravnih odnosa u obuhvatu plana od strane vlasnika zemljišta i potencijalnih investitora, nametnula se potreba drukčijeg razgraničenja površina različitih namjena, izmjene uvjeta gradnja radi njihove bolje prilagodbe budućim potrebama uz uvažavanje vlasničkih odnosa.

(3) Zaključno, važeći Plan svojim planskim rješenjima zadovoljava dugoročno potrebama, međutim zbog promjena nastalih u prostornom obuhvatu Plana tijekom posljednjih 10-ak godina (prvenstveno značajnih infrastrukturnih zahvata, izmjene investicijskih programa potencijalnih investitora na eksponiranim lokacijama u obuhvatu plana, potrebama za rekonstrukcijom planiranih sadržaja i građevina javne društvene namjene i izmjenom pravne regulative u području prostornog planiranja) nametnula se potreba za manjim izmjenama, korekcijama i prenamjenama prostora u obuhvatu Plana. Značajne površine planirane kao zaštitno zelenilo planiraju se ovom Izmjenom i dopunom reducirati uz zadržavanje u optimalnom obimu. Odredbe za provođenje potrebno je novelirati, uskladiti s važećim propisima, važećim izmjenama i dopunama Prostornog plana istarske županije i Prostornog plana uređenja Grada Buzeta, te novim potrebama koje su se pojavile u posljednjih 10-ak godina.

**Članak 5.**

**V. CILJEVI I PROGRAMSKA POLAZIŠTA PROSTORNOG PLANA**

Izmjenom i dopunom Urbanističkog plana uređenja grada Buzeta želi se:

- preispitati i uskladiti s postojećim stanjem planirana infrastrukturna rješenja unutar obuhvata Plana, a uvažavajući stvarne potrebe i postojeću izgradnju,

- reducirati dio zaštitnog zelenila radi manjih prenamjena u gradive površine, a vezano uz ograničenja iz PPIŽ kojim se ograničava ukupna površina i minimalna gustoća građevinskog područja naselja na području Grada Buzeta

- uskladiti Plan s izvedenim tj. novorealiziranim infrastrukturnim rješenjima priključaka na državnu cestu te preispitati planirane trase sabirnih nerazvrstanih cesta i prometnih odvojaka u obuhvatu Plana,

- preispitati i novelirati namjene površina i odredbe za provođenje i uskladiti ih s propisima i novim potrebama, bez planiranja izmjena takvog obima kojima bi se dodatno povećavalo opterećenje na okoliš i smanjila kvaliteta stanovanja, a radi omogućavanja razvoja centra Buzeta,

- druge izmjene plana slijedom razmatranja inicijativa za izmjene plana pravnih i fizičkih osoba zaprimljenih temeljem čl. 85. Zakona.

**Članak 6.**

**VI. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA U SKLADU S KOJIMA SE UTVRĐUJU ZAHTJEVI ZA IZRADU PROSTORNOG PLANA**

(1) Prije donošenja ove odluke, prethodno je pribavljeno mišljenje Upravnog odjela za održivi razvoj istarske županije o potrebi provedbe postupka ocjene o potrebi strateške procjene, odnosno, strateške procjene sukladno članku 66. stavku 1. Zakona o zaštiti okoliša (NN 80/13, 153/13, 78/15, 12/18 i 118/18) kojim se utvrđuje da za Izmjene i dopune nije potrebno provoditi postupak ocjene o potrebi strateške procjene, odnosno, strateške procjene utjecaja plana na okoliš.

(2) Uz odredbe i smjernice iz važećih prostornih planova višeg reda (važeći Prostorni plan uređenja Grada Buzeta i važeći Prostorni plan uređenja Istarske županije), koristiti će se i od strane Grada Buzeta donesene razvojne strategije i važeće sektorske strategije iz različitih područja (kao Plan gospodarenja otpadom za referentno razdoblje, Konzervatorska podloga za područje starogradske jezgre i dr.).

(3) Kao podloga za izradu plana koristiti će se najažurniji raspoloživi digitalni katastarski plan od strane državne geodetske uprave u trenutku početka izrade plana.

(4) Za potrebe eventualne analize i utvrđivanja vlasništva koristiti će se službeni raspoloživi zemljišno knjižni podaci ZK Službe Općinskog suda u Pazinu.

**Članak 7.**

**VII. NAČIN PRIBAVLJANJA STRUČNIH RJEŠENJA PROSTORNOG PLANA**

(1) Stručna rješenja za izradu Izmjena i dopuna dobiti će se kroz postupak pribavljanja zahtjeva za izradu plana javnopravnih tijela određenih posebnim propisima. Stručni izrađivač plana, uz suradnju s nadležnim javnopravnim tijelima koja upravljaju javnim cestama i nositeljem izrade plana Gradom Buzetom koji upravlja nerazvrstanim cestama, u obvezi je angažirati odgovarajuće stručne suradnike za planiranje / modificiranje dosadašnjih planiranih prometnih infrastrukturnih rješenja.

(2) Od ostalih stručnih rješenja, razmotriti će se odredbe i smjernice važećih strateških razvojnih dokumenata Grada Buzeta, te važećih sektorskih strategija i stručnih podloga (Plan gospodarenja otpadom na području Grada Buzeta za referentno razdoblje, Projekt širokopojasnog interneta, Projekti izgradnje i rekonstrukcije kanalizacijske i vodovodne mreže, Konzervatorska podloga za starogradsku jezgru, izrađena projektna dokumentacija za gradnju ili rekonstrukciju/prenamjenu pojedinačnih objekata javne društvene namjene (pojedinačne građevine u starogradskoj jezgri: palača Verzi, palača Moretti, Karolinina kuća, dogradnja doma za starije i nemoćne, gradske knjižnice…), te neadekvatno definiranih sklopova ili površina (parkirališta kao npr. Mašimova škulja, trgova kao npr. Trga Fontana) u užem središtu grada i sl.

(3) U ovom postupku izrade Izmjena i dopuna plana neće se koristiti mogućnost izrade više varijantnih stručnih rješenja više izrađivača niti provoditi javni natječaj za odabir stručnih rješenja koja bi bila podloga za izradu Izmjene plana, obzirom je postupak izrade takvih rješenja već bio proveden prije 10-ak godina i odabrano rješenje se pokazalo preradikalnim i financijski predimenzioniranim zahvatom za mogućnosti Grada Buzeta. Unatoč osjetljivosti pojedinih lokacija u samom središtu Grada i nešto manje u starogradskoj jezgri (obzirom se u pravilu radi o rekonstrukcijama u postojećim gabaritima), procjenjujemo da obim mogućih novih intervencija u prostoru i njihov ograničeni prostorni utjecaj nisu takvi da bi isto bilo nužno.

**Članak 8.**

**VIII. POPIS JAVNOPRAVNIH TIJELA ODREĐENIH POSEBNIM PROPISOM KOJI DAJU ZAHTJEVE ZA IZRADU PROSTORNOG PLANA, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA**

(1) U postupku izrade Izmjena i dopuna, sukladno članku 90. Zakona o prostornom uređenju (NN 153/13, 65/17, 114/18, 39/19 i 98/19), pozvati će se slijedeća javnopravna tijela za dostavu zahtjeva iz svog djelokruga nadležnosti, kako slijedi:

1. MINISTARSTVO KULTURE I MEDIJA, Uprava za zaštitu kulturne baštine, Konzervatorski odjel u Puli, Grada Graza 2, Pula;
2. MINISTARSTVO GOSPODARSTVA I ODRŽIVOG RAZVOJA, Uprava za zaštitu prirode, Savska cesta 41/20, 10000 Zagreb;
3. MINISTARSTVO GOSPODARSTVA I ODRŽIVOG RAZVOJA, Uprava za procjenu utjecaja na okoliš i održivo gospodarenje otpadom, Radnička cesta 80, 10000 Zagreb;
4. HRVATSKA AGENCIJA ZA OKOLIŠ I PRIRODU, Radnička cesta 80/7, 10000 Zagreb;
5. MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE, Ulica Ivana Dežmana 10, 10000 Zagreb;
6. MINISTARSTVO OBRANE, Trg kralja Petra Krešimira IV 1, Zagreb;
7. MINISTARSTVO TURIZMA I SPORTA, Prisavlje 14, Zagreb;
8. MINISTARSTVO MORA, PROMETA I INFRASTRUKTURE, Prisavlje 14, Zagreb;
9. MINISTARSTVO UNUTARNJIH POSLOVA - Policijska uprava Istarska, Trg Republike 1, Pula;
10. MINISTARSTVO UNUTARNJIH POSLOVA - Policijska uprava Istarska, Ravnateljstvo civilne zaštite, M.B. Rašana 7, Pazin;
11. MINISTARSTVO ZDRAVSTVA, Ksaver 200a, 10 000 Zagreb;
12. MINISTARSTVO REGIONALNOG RAZVOJA I FONDOVA EUROPSKE UNIJE, Miramarska cesta 22, Zagreb;
13. JAVNA USTANOVA ZAVOD ZA PROSTORNO UREĐENJE ISTARSKE ŽUPANIJE, Flanatička 29, Pula;
14. ISTARSKA ŽUPANIJA, Upravni odjel za održivi razvoj, Odsjek za zaštitu okoliša, Flanatička 29, 52 100 Pula;
15. JAVNA USTANOVA NATURA HISTRICA, Obala Alda Rismonda 2, Rovinj;
16. HRVATSKE ŠUME d.o.o. UŠP Buzet, Naselje Goričica 2, Buzet;
17. HRVATSKE CESTE d.o.o., Vončinina 3, Zagreb;
18. HRVATSKE CESTE d.o.o. Partizanski put 194, Pula;
19. ŽUPANIJSKA UPRAVA ZA CESTE ISTARSKE ŽUPANIJE, MB Rašana 2/4, Pazin;
20. HRVATSKA REGULATORNA AGENCIJA ZA MREŽNE DJELATNOSTI, Roberta Frangeša Mihanovića 9, Zagreb;
21. HRVATSKI TELEKOM, Regija 3 – zapad, Ciottina 17a, Rijeka;
22. T-MOBILE HRVATSKA d.o.o., Ulica grada Vukovara 23, Zagreb;
23. VIPNET d.o.o., Vrtni put 1, Zagreb;
24. TELE 2, Ulica grada Vukovara 269, Zagreb;
25. HP-HRVATSKA POŠTA d.d., SP Pazin, MB Rašana 7A, Pazin;
26. HOPS d.o.o., Prijenosno područje Opatija, [Marinčićeva 3](http://www.tportal.hr/imenik/map.dll/map?x=2330279&y=5025849&l=2&title=HEP-OPERATOR+PRIJENOSNOG+SUSTAVA+d.o.o.%2c+prijenosno+podru%e8je+Opatija%2c+Matulji%2c+Marin%e8i%e6eva+3&lang=0), Matulji;
27. HEP D.P. "ELEKTROISTRA" PULA, pogon Buje, Momjanska 1, Buje;
28. HRVATSKE VODE, VGO Rijeka, Đure Šporera 3, Rijeka;
29. ISTARSKI VODOVOD d.o.o., Sv. Ivan Dol 8, Buzet;
30. PARK d.o.o. Buzet, Sv. Ivan 12, 52 420 Buzet
31. PARK ODVODNJA d.o.o., Sv. Ivan 12, 52420 Buzet
32. IVS - ISTARSKI VODOZAŠTITNI SUSTAV d.o.o., Sv. Ivan 8, 52 420 Buzet
33. UPRAVNI ODJEL ZA ODRŽIVI RAZVOJ, Flanatička 29, 52 100 Pula
34. PLINACRO d.o.o. Savska cesta 88a, 10 000 Zagreb
35. Mjesni odbor Buzet (n/r predsjednika MO)
36. Mjesni odbor Stari grad (n/r predsjednika MO)
37. Mjesni odbor Sveti Martin (n/r predsjednika MO)

(2) Ukaže li se tijekom izrade plana potreba mogu se uključiti i druga javnopravna tijela čiji bi podaci iz djelokruga javnopravnog tijela mogli biti značajni za izradu plana.

(3) Ukoliko se određena javnopravna tijela nanovo osnuju ili se postojeća preoblikuju, a zahtjevi istih bi mogli biti značajni za izradu ovog plana, odgovarajuće će se korigirati popis javnopravnih tijela navedenih u ovom članku kojima se upućuje poziv za dostavu zahtjeva, kao i onih javnopravnih tijela koja će se posebnom pisanom obavijesti pozvati na uključivanje u javnoj raspravi, a sve bez dodatne izmjene ove odluke.

**Članak 9.**

**IX. PLANIRANI ROK ZA IZRADU PROSTORNOG PLANA (PO POJEDINIM FAZAMA)**

(1) Planiraju se slijedeći okvirni rokovi za izradu Izmjena i dopuna po fazama kako slijedi:

1. izrada i dostava poziva javnopravnih tijela određenih posebnim propisima za dostavu zahtjeva za izradu Nacrta prijedloga plana

rok: **60 dana** računajući od stupanja na snagu ove Odluke do zaprimanja zahtjeva javnopravnih tijela; od čega rok javnopravnim tijelima za izradu zahtjeva iznosi **30 dana** od primitka poziva za dostavom zahtjeva

1. izrada Nacrta prijedloga Izmjena i dopuna

rok: **60 dana** računajući od dana dostave zahtjeva javnopravnih tijela određenih posebnim propisima, odnosno, isteka roka za dostavu istih

1. prihvaćanje Nacrta prijedloga izmjena i dopuna plana i utvrđivanje Prijedloga plana za javnu raspravu

rok: **15 dana** računajući od dana prihvaćanja Nacrta prijedloga plana

1. priprema javnih objava i slanje posebnih pisanih obavijesti javnopravnim tijelima

rok: **15 dana** računajući od dana utvrđivanja Prijedloga plana za javnu raspravu

1. trajanje javne rasprave o Prijedlogu plana

rok: **15 dana**

1. razmatranje primjedbi, te izrada i javna objava Izvješća s javne rasprave

rok: **15 dana** računajući od dana završetka javne rasprave

1. obrada primjedbi u elaboratu plana i utvrđivanje Prijedloga plana za eventualnu 1. ponovnu javnu raspravu

rok: **30 dana** od objave Izvješća s javne rasprave

1. priprema javnih objava i slanje posebnih pisanih obavijesti javnopravnim tijelima za ponovnu javnu raspravu

rok: **15 dana** računajući od dana utvrđivanja Prijedloga plana za javnu raspravu

1. trajanje ponovne javne rasprave

rok: **15 dana**

1. razmatranje primjedbi, te izrada i javna objava Izvješća s ponovne javne rasprave

rok: **15 dana** računajući od dana završetka ponovne javne rasprave

1. izrada Nacrta konačnog prijedloga plana

rok: **45 dana** računajući od dana objave Izvješća s ponovljene javne rasprave i

1. utvrđivanje Konačnog prijedloga plana upućivanje istog na donošenje Gradskom vijeću

rok: **15 dana** računajući od dana zaprimanja zatraženih suglasnosti, mišljenja

1. slanje sudionicima javne rasprave pisane obavijesti s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi danih u javnoj raspravi

rok: **15 dana** od utvrđivanja Konačnog prijedloga plana

1. upućivanje Konačnog prijedloga plana Gradskom vijeću na donošenje

rok: **15 dana** od slanja pisane obavijesti sudionicima javne rasprave

(2) Ukoliko se za Izmjenu i dopunu plana utvrdi obveza provođenja postupka strateške procjene utjecaja plana na okoliš/glavne ocjene prihvatljivosti plana za ekološku mrežu, rokovi će se odgovarajuće produžiti.

(3) Ukoliko se javna rasprava o Prijedlogu plana ponavlja iz zakonom propisanih razloga više puta ili ne dođe do obveze održavanja ponovne javne rasprave, rokovi će se odgovarajuće produžiti ili skratiti.

**Članak 10.**

**X. IZVORI FINANCIRANJA IZRADE PROSTORNOG PLANA**

Sredstva za financiranje izrade Izmjene i dopune urbanističkog plana uređenja Grada Buzeta osigurana su u Proračunu Grada Buzeta za 2020. godinu na poziciji Izrada tehničke dokumentacije.

**Članak 11.**

**XI. DRUGA PITANJA ZNAČAJNA ZA IZRADU NACRTA PROSTORNOG PLANA**

Primjenom važećeg Urbanističkog plana uređenja grada Buzeta i analizom važećeg plana nisu utvrđena druga pitanja koja bi bila značajna za izradu Nacrta prijedloga Izmjene i dopune plana.

**Članak 12.**

**XII. PRIJELAZNE I ZAVRŠNE ODREDBE**

(1) Danom donošenja ove Odluke, temeljem članka 87. Zakona o prostornom planiranju (NN 153/13, 65/17, 114/18, 39/19 i 98/19) stavlja se izvan snage prethodno donesena Odluka o izradi Izmjena i dopuna Urbanističkog plana uređenja Grada Buzeta (Službene novine Grada Buzeta br. 05/18) temeljem koje izrada Izmjena i dopuna plana nije započela.

(2) Nositelj izrade Izmjena i dopuna obvezuje se:

* obavijestiti javnost o izradi Plana,
* po objavi, ovu Odluku dostaviti u Informacijski sustav prostornog uređenja,
* po objavi, ovu Odluku dostaviti tijelima iz čl. 8. sa pozivom za dostavu zahtjeva za izradu Izmjena i dopuna ,
* u 1 (jednom) primjerku dostaviti ovu Odluku Zavodu za prostorno planiranje istarske županije, Riva 8, Pula, sukladno članku 86. Zakona.

(3) Ova Odluka stupa na snagu osmog dana od dana donošenja i objaviti će se u Službenim novinama Grada Buzeta.

KLASA: \_\_\_ - \_\_/21-01/\_\_

UR.BROJ: 2106/01-01/01-21-\_\_\_

Buzet, \_\_\_. siječanj 2021.

 GRADSKO VIJEĆE GRADA BUZETA PREDSJEDNIK VIJEĆA

 Dejan Jakac

## O B R A Z L O Ž E NJ E

**PRAVNA OSNOVA ZA DONOŠENJE OVOG AKTA**

Na temelju članka 86. stavaka 1. i 3. Zakona o prostornom uređenju (NN 153/13, 65/17, 114/18, 39/19 i 98/19), prije pokretanja postupka izrade izmjene i dopune prostornih planova, obvezno je da predstavničko tijelo jedinice lokalne samouprave donese Odluku o izradi predmetnih izmjena i dopuna prostornog plana.

Prije donošenja Odluke o izradi, na prijedlog iste potrebno je pribaviti mišljenje Upravnog odjela za održivi razvoj Istarske županije o potrebi provedbe postupka ocjene o potrebi strateške procjene, odnosno, strateške procjene sukladno članku 66. stavku 1. Zakona o zaštiti okoliša (NN 80/13, 153/13, 78/15, 12/18 i 118/18)

**OSNOVNA PITANJA KOJA SE UREĐUJU OVIM AKTOM I POSLJEDICE KOJE ĆE NASTATI NJEGOVIM DONOŠENJEM**

Temeljem ukazane potrebe, predlaže se donošenje Odluke o izradi kojom se pokreće postupak izrade II. Izmjena i dopuna važećeg Urbanističkog plana uređenja Grada Buzeta (za kojeg je Odluka o donošenju Urbanističkog plana uređenja grada Buzeta objavljena je u Službenim novinama Grada Buzeta br. 1/2001 i 2/2008). Ciljevi i razlozi za izmjenu plana su slijedeći:

* Obzirom je Urbanistički plan uređenja Grada Buzeta donesen prije više od 10 godina, izmijenile su se potrebe u obuhvatu plana, te je isti potrebno novelirati u grafičkom dijelu i odredbama za provođenje, uskladiti ga s važećim propisima, evidentirati nastale intervencije u prostoru i preispitati planirana infrastrukturna rješenja i planiranu namjenu prostora. U minimalnom obimu mijenjaju se i namjene površina unutar utvrđenog obuhvata plana posebno u dijelu zaštitnih zelenih površina kojima se dijelom mijenja namjena u građevne površine za stambenu namjenu i prateće djelatnosti kompatibilne sa stambenom namjenom, a koje zauzimaju značajan udio u ukupnoj površini obuhvata Plana. U kontekstu ograničenja koja proizlaze iz važećeg Zakona o prostornom uređenju i Prostornog plana Istarske županije kojima se ograničava povećavanje površina građevinskih područja naselja i propisuje minimalna gustoća stanovanja u istima, s ciljem racionalnijeg komunalnog opremanja, nameće se potreba ekonomičnijeg raspolaganja potencijalno građevnim površinama unutar građevinskog područja naselja Buzet.
* Izmjene i dopune potrebo je uskladiti i s Uredbom o Informacijskom sustavu prostornog uređenja (NN 115/15), odnosno potrebno je ažuriranje podloga i prenošenje plana u službeni koordinatni sustav RH (HTRS96/TM) radi usklađenja sa propisima o informacijskom sustavu prostornog uređenja.

**PROCJENA POTREBNIH FINANCIJSKIH SREDSTAVA ZA PROVEDBU AKTA**

Potrebna financijska sredstva za provedbu ovog akta osigurana su u Proračunu za 2020. godinu na poziciji 370 Izrada tehničke dokumentacije.

 PROČELNIK

Elvis Šterpin, dipl. ing.